Diari Oficial de la Generalitat Valenciana


Sumari del DOGV 305, del 15-11-1985 (1985/805290)

REIAL DECRET 1871/1985, d'11 de setembre, sobre traspàs de funcions i serveis de l'Administració de l'Estat a la Comunitat Valenciana en matèria d'abastament, sanejament, aconduïment i defensa de marges en zones urbanes.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/09/11/1871/dof/vci/html**

### Dades del document

Número de DOGV
:   305

Data del DOGV
:   15-11-1985

Secció del DOGV
:   DISPOSICIONS GENERALS

Número del document
:   1985/805290


Data del document
:   11-09-1985

Organisme emissor
:   Presidència del Govern

Tipus de document
:   Reial decret

Correcció d'errades

Reial Decret 1871/1985, d'11 de setembre, sobre traspàs de funcions i serveis de l'Administració de l'Estat a la Comunitat Valenciana en matèria d'abastiment, sanejament, aconduïment i defensa de marges en zones urbanes.  
El Reial Decret 4015/1982, de 29 de desembre, determina les normes i el procediment a què han d'ajustar-se els traspassos de funcions i serveis de l'Administració de l'Estat a la Comunitat Valenciana.   
Segons que disposa el Reial Decret esmentat, que regula també el funcionament de la Comissió Mixta de Transferències, prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i legalitat de realitzar els traspassos, adoptà, en reunió del dia 25 d'abril de 1985, l'acord oportú, la virtualitat pràctica del qual n'exigeix l'aprovació pel Govern mitjançant Reial Decret.   
En atenció d'aquests motins, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta dels Ministres d'Obres Públiques i Urbanisme i d'Administració Territorial, i amb la deliberació prèvia del Consell de Ministres en la reunió del dia 11 de setembre de 1985,   
DECRETE:   
Article 1r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 25 d'abril de 1985, pel qual es traspassen funcions de l'Administració de l'Estat enmatèria d'abastaments, sanejaments, aconduïments i defensa de marges en zones urbanes a la Comunitat Valenciana i s'hi traspassen els mitjans personals, materials i pressupostaris necessaris per a l'exercici d'aquelles.   
Article 2n  
1. En conseqüència, queden traspassades a la Comunitat Valenciana les funcions a què fa referència l'acord que s'inclou com a annex d'aquest Reial Decret, aií com els béns, drets i obligacions, el personal i els crèdits pressupostaris que figuren en les relacions adjuntes al mateix acord de la Comissió Mixta, en els termes i les condicions que s'hi especifiquen.   
2. En l'annex II d'aquest Reial Decret s'inclouen les disposicions legals afectades per aquest traspàs.   
Article 3r  
Els traspassos a què fa referència aquest Reial Decret tindran efectivitat a partir del dia assenyalat en l'acord de la Comissió Mixta esmentada, i en aquests efectes queden convalidats tots els actes administratius destinats al manteniment dels serveis en el mateix règim i nivell de funcionament que tenien en el moment de l'adopció de l'acord que es transcriu com a annex I d'aquest Reial Decret i que, si de cas, hagués dictat el Ministeri d'Obres Públiques i Urbanisme fins la data de publicació d'aquest Reial Decret.   
Article 4t  
Els crèdits pressupostaris que es determinen segons la relació 3.2, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32 dels Pressupostos Generals de l'Estat, destinats a finançar els serveis assumits per les Comunitats Autònomes, una vegada siguen remesos al departament esmentat, per part de l'Oficina Pressupostària del Ministeri d'Obres Públiques i Urbanisme, els certificats de retenció de crèdit per donar compliment al que disposa la Llei de Pressupostos de l'Estat.   
Articleé  
Aquest Reial Decret entrarà en vigor el dia de la publicació en el «Boletín Oficial del Estado».   
Donat a Madrid, l'11 de setembre de 1985.   
JOAN CARLES R.  
El Ministre de la Presidència  
JAVIER MOSCOSO DEL PRADO Y MUÑOZ   
ANNEX I  
La Sr. Concepció Tobarra Sánchez i la Sra. Maria Blanca Blanquer i Prats, Secretàries de la Comissió Mixta prevista en la disposició quarta de l'Estatut d'Autonomia de la Comunitat Valenciana,   
CERTIFIQUEN:   
Que en el Ple de la Comissió Mixta, celebrat el dia 25 d'abril de 1985, s'adoptà acord sobre traspàs a la Comunitat autònoma esmentada, en matèria d'abastament, sanejament, aconduïment i defensa de marges en zones urbanes en els termes que, tot seguit, són reproduïts:   
A) Referència a normes constitucionals, estatutàries i legals en què s'empara el traspàs   
La Constitució Espanyola, en l'article 148.1.4t i 10, estableix que les Comunitats Autònomes podran assumir, entre altres, competències en «les obres públiques d?interès per a la Comunitat Autònoma al seu propi territori» i «projectes, construcció i explotació dels aprofitaments hidràulics, canals i regadius d?interès de la Comunitat Autònoma». Alhora, l'article 149.1.22 i 24 estableix, entre les competències exclusives de l?Administració de l'Estat «la legislació, ordenació i concessió de recursos i aprofitaments hidràulics quan les aigües discórreguen per més d'una Comunitat Autònoma», així com «les obres públiques d'interés general o la realització de les quals efecte més d'una Comunitat Autònoma».   
D'altra banda, l'Estatut d'Autonomia de la Comunitat Valenciana, en l'article 31.13 expressa que la Generalitat Valenciana té competència exclusiva sobre «les obres públiques que no tinguen la qualificació legal d'interés general de l'Estat, o la realització de les quals no efecte una altra Comunitat Autònoma», i el 31.16 que li correspon també la competència exclusiva en matèria d'aprofitaments hidràulics, canals i regadius, quan les aigües discórreguen íntegrament dins del territori de la Comunitat».   
B) Funcions de l'Administració de l'Estat que assumeix la Comunitat Autònoma Valenciana   
Es traspassen a la Comunitat Valenciana les funcions següents corresponents al Ministeri d'Obres Públiques i Urbanisme:   
Programar, executar i finançar, conjuntament amb les Corporacions Locals afectades les inversions en les obres del seu interès en matèria d'abastament i sanejament de poblacions i defensa de marges en llits de riu urbans, tot açò en relació amb la funció estatal d'ajuda a les Corporacions Locals.   
C) Funcions que es reserva l'Administració de l'Estat.   
Romandran en el Ministeri d'Obres Públiques i Urbanisme totes les funcions que té legalment atribuïdes en matèria d'obres hidràuliques, tret de les que, pel que fa a abastaments d'aigües, sanejament, aconduïments i defensa de marges en àrees urbanes, són objecte d'aquest acord.   
D) Béns, drets i obligacions de l'Estat que es traspassen.   
A partir de l'1 de juliol de 1985, la Comunitat Valenciana se subrogarà en els drets i les obligacions que, amb posterioritat a aqueixa data, es deriven dels contractes d'obres i subministraments subscrits per l'Estat. Els contractes d'obres en curs que tenen contrets crèdits corresponents a les anualitats de 1984 i/o 1985, i els contractes i les incidències d'obres sense anualitat per a 1985, s'inclouen en la relació adjunta número 1.   
Els pagaments derivats del compliment de les obligacions incloses en aquella subrogació seran realitzats pel Ministeri d'Obres Públiques i Urbanisme, per compte de la Comunitat Valenciana, durant el termini establert en l'apartat G.3.   
El personal que haja de realitzar les funcions que es transfereixen, serà ubicat provisionalment en dependències habilitades per la Comunitat Valenciana o per l?Administració de l'Estat. Amb independència d?açò, l?Administració de l'Estat reconeix a la Comunitat Valenciana el deute de 350 metres quadrats de locals d'oficina.   
Per assegurar la necessària comunicació quant a les obres en curs a què fa referència el paràgraf primer d'aquest apartat, així com per a la determinació dels mitjans materials efectes als serveis traspassats, no relacionables en aquest acorda es crea una Comissió de caràcter transitori, integrada per dos representants del Ministeri d'Obres Públiques i Urbanisme i dos de la Comunitat Valenciana.   
E) Personal que es traspassa.   
En les relacions adjuntes número 2 es referencia nominalment el personal que passa a dependre de la Comunitat Valenciana, en els termes legals previstos per l'Estatut d'Autonomia i d'altres normes aplicables en cada cas.   
La Subsecretaria del Ministeri d'Obres Públiques i Urbanisme notificarà als interessats el traspàs i la nova situació administrativa. Alhora, remetrà als òrgans corresponents de la Comunitat Autònoma una còpia certificada de tots els expedients d'aquest personal traspassat, així com els certificats d'havers referits a les quantitats acreditades en 1984.   
F) Vacants que es traspassen.   
Per al compliment de les funcions que es transfereixen a la Comunitat Autònoma, es traspassen les vacants que es detallen en la relació adjunta número 2.   
G) Valoració definitiva de les càrregues financeres dels serveis traspassats.   
1. El cost efectiu que, segons la liquidació del pressupost de despeses per a 1982 correspon als serveis que es traspassen a la Comunitat Autònoma s'eleva, amb caràcter definitiu, a 86.555.608 pessetes, segons detall que figura en la relació 3.1. Les taxes i els ingressos per prestació de serveis són 50.312.633 pessetes, i la càrrega assumida neta té un valor negatiu de 2.740.000 pessetes.   
2. El finançament, en pessetes de 1985, que correspon al cost efectiu anual dels serveis traspassats, es detalla en la relació 3.2.   
3. Transitòriament, mentre el cost efectiu es compute per determinar el percentatge de participació de la Comunitat Autònoma en els ingressos de l'Estat, el cost esmentat serà finançat mitjançant la consolidació en la secció 32 dels Pressupostos Generals de l'Estat, dels crèdits relatius als distints components del cost efectiu, pels imports que s'indiquen, susceptibles d?actualització pels mecanismes generals previstos en cada Llei de Pressupostos.   
 Crèdits   
 en pessetes   
 de 1982  
a) Costos bruts:  
Despeses de personal 86.616.961  
Despeses de funcionament 6.527.000  
b) A deduir:  
Recaptació anual per taxes  
i altres ingressos 11.126.628  
Finançament net 2.740.000  
Les possibles diferències que es produesquen durant el període transitori a què fa referència el paràgraf anterior, respecte al finançament dels serveis transferits, seran objecte de regularització altancament de cada exercici econòmic, mitjançant la presentació dels comptes i estats justificatius corresponents davant una Comissió de Liquidació, que serà constituïda en el Ministeri d'Economia i Hisenda.   
Durant seixanta dies, a partir de la data de publicació del Reial Decret aprovatori d'aquest acorda el Ministeri d'Obres Públiques i Urbanisme continuarà assumint la gestió i el pagament de les obligacions corresponents als capítols I i II del Pressupost de Despeses que siguen exigibles en el període esmentat i corresponguen a les funcions i serveis que són transferits i el venciment dels quals estiga previst pel seu caràcter periòdic o per causes contractuals.   
El que disposa el paràgraf anterior haurà de ser considerat en efectuar la periodificació i el càlcul dels crèdits a retenir i transferir a la secció 32 dels Pressupostos Generals de l'Estat, mitjançant la tramitació de l'expedient oportú de modificació pressupostària, que s'efectuarà pel procediment d'urgència.   
H) Documentació i expedients dels serveis que es traspassen.   
En el termini de dos mesos a partir de la publicació en el «Boletín Oficial del Estado» del Reial Decret pel qual s'aprova aquest acorda s'efectuarà el lliurament dels expedients relatius al pagament present.   
I) Data d'efectivitat dels traspassos.   
Els traspassos de funcions i mitjans objecte d'aquest acord tindran efectivitat a partir del dia I de juliol de 1985.   
I perquè conste, expedim aquesta certificació a Madrid, el 25 d'abril de 1985.-Els Secretaris de la Comissió Mixta: Concepció Tobarra Sánchez i Maria Blanca Blanquer i Prats.   
Veure imatge


Còpia Permalink ELI